GiliGold/VAD_KnessetCorpus huggingface dataset:
<אלון מסר: אני מזכיר דיון שהיה פה, וזה לא הדיון הקודם אלא אני חושב שאחד לפני זה, כשהיה יו"ר ההסתדרות וגם שר הרווחה ודיברנו על הצעה ממשלתית שקודמה באותו זמן שלא כללה בכלל התייחסות לשכר הממוצע, והאמירה הייתה – אני הבנתי שההצעה שצריכה להגיע לשולחן הוועדה חייבת לכלול הצמדה לשכר הממוצע, וגם נאמר שזה מ-2021.
<אלון מסר: אלה היו הסכמות, כמו שאנחנו הבנו - - -
אלי אלאלוף: החלק הראשון מקובל עלי, והשני – לא.
<אלון מסר: אני זוכר את הדיון.
<אלון מסר: אפשר להסתכל.
<אלון מסר: לכן ההצעה, שגובשה על-ידי שר הרווחה ואושרה בממשלה, כללה, בסופו של דבר, את השכר הממוצע החל משנת 2021.
<אלון מסר: להבנתי, ואפשר לשמוע את המועצה לכלכלה, אלה היו גם ההסכמות שהובאו בזמנו, כשהמטרה הייתה מצד אחד לתת פעימות – ואסביר גם את הרציונל כפי שאני מבין אותו – לתת הגדלה ריאלית ואז בפעימות שונות, ולאחר מכן להצמיד לשכר הממוצע.
<שמחה בניטה: אבל למה?
<שמחה בניטה: אבל זו לא תורה מסיני.
<שמחה בניטה: זה ממש לא לעניין.
<שמחה בניטה: זה לא לעניין, וזה לא סוכם.
<שמחה בניטה: נאמרו הרבה דברים, אבל לא סוכמו.
אלי אלאלוף: אז, אלון, ברשותך, אני מסכם את הנקודה.
אלי אלאלוף: אני רוצה לסכם את הנקודה הזאת חד-משמעית.
אלי אלאלוף: מה שהוסכם זה הצמדה לשכר הממוצע במשק.
אלי אלאלוף: מועד התחלת ההצמדה לא נקבע בדיון שאתה מזכיר.
אלי אלאלוף: הממשלה באה עם הצעה קונקרטית, שכרגע, לפי מיטב הבנתי, לא מקובלת על הציבור, ולכן יש פה הצעה נגדית של מיקי, ואני מבקש שנבדוק אותה לפני שנמשיך.
<שמחה בניטה: גם אנחנו עם זה.
<שמחה בניטה: אנחנו עם מיקי בפשרה.
<שמחה בניטה: ההצעה של מיקי עושה איזו פשרה.
אילן גילאון: גם שלנו - - -
<קריאה: יש גם את ההצעה של - - -
אלי אלאלוף: אז אנחנו נבדוק.
אלי אלאלוף: אם יש עוד הצעות קונקרטיות, אני אשמח שנרשום אותן, כדי שנעשה את הבדיקות הנדרשות.
<קריאה: יש את ההצעה שכלולה בהסתייגות מהפעם שעברה.
אלי אלאלוף: יעל, רצית לומר הערה?
יעל כהן-פארן: זה רק מה שאמרת, שהאוצר כנראה סוגר דברים בתוך הממשלה והופך את כולנו שותפים, ואנחנו לא שותפים.
אלי אלאלוף: אחרת, לא יתקדמו חוקים.
יעל כהן-פארן: השנה באמת צריכה להיות עכשיו ולא בעוד שלוש שנים.
אלי אלאלוף: אבל אם כל הצעה שתבוא לא תתקבל, מה אני אעשה?
אלי אלאלוף: אני אקיים עוד דיון.
אלי אלאלוף: אני כבר שיניתי תכניות אישיות לא קטנות.
אלי אלאלוף: יובל, מה רצית?
<ירון לוי: ירון.
אלי אלאלוף: ירון.
<ירון לוי: אם נסתכל מה קורה פה ב-40-30 הדקות האחרונות, אני פשוט לא מבין, ואני אומר את זה בצער ובכאב לב.
<ירון לוי: מצד אחד, יושבים שניים וסוגרים עם ההסתדרות - - -
אלי אלאלוף: חבר'ה, זה לא נמאס?
<ירון לוי: סליחה.
<ירון לוי: אלי, אני אומר את זה - - -
אלי אלאלוף: אתם כל כך הרבה זמן בוועדה, כך שאתם מכירים את התהליך.
<ירון לוי: מה קורה?
<ירון לוי: מזמינים את כולנו, יש הצעת חוק מוכנה, ואנחנו עכשיו לא יכולים לדבר מילה ולא יכולים - - -
אלי אלאלוף: קארין, רצית משהו?
אלי אלאלוף: קארין אלהרר, בבקשה.
<קריאה: הוא רחוק מההסכמות - - -
קארין אלהרר: אדוני, רציתי לשאול כהערה לסדר.
קארין אלהרר: אין לי כוונה להתווכח ולהתנגח.
קארין אלהרר: אני רק מנסה להבין.
קארין אלהרר: ההסתייגויות שהעלינו בדיון הקודם הן הסתייגויות שמוכרות, ואני רוצה לדעת האם יש שינוי בעמדת הממשלה לעניין ההסתייגויות שהעלינו כבר או שמא הממשלה - - -
אלי אלאלוף: חלק – כן, וחלק – לא.
אלי אלאלוף: חלק יבואו לדיון עכשיו.
אלי אלאלוף: אנחנו מציעים תיקון, ואם לא - - -
קארין אלהרר: אלון, אני מבינה שלעניין מועד ההצמדה, מבחינתכם, זה לא השתנה.
אלי אלאלוף: ניר בריל מהמועצה לכלכלה.
<ניר בריל: אני ניר בריל מהמועצה הלאומית לכלכלה במשרד ראש הממשלה.
<ניר בריל: בגלל שמתייחסים לסיכום שנערך בהסתדרות, אז אני כן רוצה רק להבהיר: הסיכום שהיה, כמו שאני מבין אותו, ואני חושב שאלכס לפחות, לפי מה שהבנתי, הבין אותו כך, הוא שההצמדה תיעשה לאחר ה-4.2.
<ניר בריל: ה-4.2 מיליארד – אני כן רוצה להגיד איזו שהיא מילה, כדי שנבין את התוספת הזאת – היא יותר גבוהה מההשקעה בכבישים בין-עירוניים במדינת ישראל.
<נתי בייאליסטוק-כהן: אוי, נו, באמת.
<נתי בייאליסטוק-כהן: תפסיק עם הדמגוגיה.
<נתי בייאליסטוק-כהן: די כבר.
<קריאה: אתה עוסק בחיי אדם ולא בסטטיסטיקות.
<קריאה: וזה לא חיי אדם?
אילן גילאון: - - - לגמרי.
<קריאה: פה מדובר על - - -
<ניר בריל: אבל אני רק רוצה - - -
<נעמי מורביה: היית מכבד את משרד ראש הממשלה, אם מה שאמרת לא היה נאמר.
אלי אלאלוף: חבר'ה, חבר'ה.
אלי אלאלוף: נעמי, נעמי.
אילן גילאון: לְמה צריך את זה?
אלי אלאלוף: אילן, תהיה קצת אחראי.
אלי אלאלוף: לא פחות - - -
<נתי בייאליסטוק-כהן: כן, כן.
<נתי בייאליסטוק-כהן: זה גם אותו משרד ראש ממשלה שטוען שההנגשה לנכים היא דבר מיותר והוא לא היה תומך בו.
אלי אלאלוף: חבר'ה, אף אחד לא יסתום פיות של מישהו פה.
אילן גילאון: לא אסתום פיות.
אילן גילאון: אני רוצה לשאול - - -
אלי אלאלוף: הוא עוד לא גמר לדבר.
<שמחה בניטה: משווה אותנו לכבישים?
<שמחה בניטה: מדבר לא לעניין.
<שמחה בניטה: גיבור.
<קריאה: אפשר לקבל רשות דיבור?
אלי אלאלוף: אדוני, אולי תמצא מקום - - -
<ניר בריל: בגלל שצועקים, אני כן רוצה להגיד עוד משהו.
אילן גילאון: אוי, אוי, אוי.
<ניר בריל: זו התוספת הכי גדולה שאני מכיר שאי-פעם ניתנה בתחום אחר, לדעתי, וגם מעבר לזה.
אלי אלאלוף: אני, כיושב-ראש, - - -
<שמחה בניטה: להשקיע בנכים מה שהשקעת - - -
<ניר בריל: אבל אני רוצה לחזור להצמדה לשכר הממוצע - - -
<קריאה: 340 שקל במקום 3,000 – תוספת נהדרת.
<קריאה: זה כסף - - -
אלי אלאלוף: מי שידבר עכשיו ללא אישור – הוא בחוץ.
אלי אלאלוף: אני לא צריך להגיד.
אלי אלאלוף: החברים שלי יעשו את העבודה.
אלי אלאלוף: ברשותך, תן לי להגיד לך משהו.
אלי אלאלוף: יש דברים שלא נאמרים, גם אם הם אמתיים, כי זה חוסר טעם והבנה של הציבור.
אלי אלאלוף: אני מבקש שתפסיק לנמק על כביש לעומת בני-אדם, למרות שיש קשישים, יש ילדים בסיכון ואלה היו דוגמאות יותר מתאימות.
מיקי רוזנטל: למה לך להוריד - - -?
אלי אלאלוף: אבל, כרגע, אני מבקש שתעבור לעניין, ואני מבקש מכם להתאפק.
<ניר בריל: רק לגבי ההצמדה לשכר הממוצע, - -
אילן גילאון: כן, זה - - -
אלי אלאלוף: ניר, תדבר על ההצמדה.
<ניר בריל: - - בעצם, מה שאני מבין הוא שה-4.2 זה עד 2021, ומ-2022 והלאה יש הצמדה כאשר כן סוכם שלגבי הפעימות יהיה מצב שהפעימה תהיה לפחות, אם לא יותר, וכמובן יותר, - -
<ניר בריל: - - מעבר לשכר הממוצע.
אלי אלאלוף: אילן, - -
אילן גילאון: זה לא סוכם.
אלי אלאלוף: - - תפסיקו להפריע לו לדבר.
<ניר בריל: אני מבקש לומר את ההתייחסות, כדי להבין האם זה נכון או לא.
<ניר בריל: אני כן חושב שאני אשמח לשמוע את ההתייחסות של אלכס, שאני לא חושב - - -
קארין אלהרר: מה אתה עכשיו?
<ניר בריל: זה אם מתייחסים לסיכום, כי אם לא מתייחסים לסיכום - - -
קארין אלהרר: - - מה העמדה שלך?
<נעמי מורביה: אני גם הייתי בחדר ההוא, למרות שאתה מתעלם ממני.
<שמחה בניטה: רק שניים היו בחדר.
<ניר בריל: אז גם נעמי.
<ניר בריל: אני אשמח לשמוע משניכם את ההבנה שלכם.
<ניר בריל: העמדה, כמו שאני מבין אותה, היא אפשר גם להצמיד מהשנה הבאה; אם זה מעבר לפעימות, זה חלק מה-4.2.
אילן גילאון: אני רוצה באמת לשאול שאלה את כל המשפטנים כאן, כולל אתכם, המועצה להשכלה גבוהה.
אלי אלאלוף: המועצה הכלכלה.
אילן גילאון: תאמין לי, זה whatever.
אילן גילאון: לא משנה, ואני לא רוצה לפגוע באף אחד.
אילן גילאון: אני שואל כאן שאלה מאוד בסיסית את כל המשפטנים כאן שיודעים איזה שהוא מושג במה שנקרא הצדק הטבעי.
אילן גילאון: כאשר אתה מדבר עם בן-אדם על מנגנון ההצמדה ואינך מציין תאריך כלל – כל מה שאתה אומר היה בראש של הפרופסור שלך ולא היה בשום מקום – כאשר אינך מציין אותו, מהי משמעות הדבר?
אילן גילאון: ממתי הדבר הזה פועל?
אילן גילאון: תענו לי אתם.
אילן גילאון: כאשר אני מגיע ומדברים אתי על סכום ועל מנגנון הצמדה ולא מציינים תאריך, מה זה אומר?
אילן גילאון: ממתי מנגנון ההצמדה הזה צריך לעבוד?